Bantengfe

Banteng (Bos javanicus), også kalt bantengfe og sundafe med mer, er et stort oksedyr (Bovinae) i kvegfamilien (Bovidae). Arten inngår i slekten Bos og er endemisk til Sørøst-Asia. Minst tre underarter anerkjennes.

Arten regnes som kritisk truet av utryddelse, og totalpopulasjonen består ifølge IUCN kun av cirka  individer.

 Biologi 
miniatyr|venstre|Det hvite akterspeilet til bantengfe er svært karakteristisk for arten.
miniatyr|venstre|Kuene er lysere og lettere, men fargetoningen varierer også med underarten.
Banteng er viltlevende oksedyr med et betydelig kjønnspreg. Oksene veier typisk 600–800 kg og måler cirka 160 cm i skulderhøyde. Kuene veier typisk rundt 400 kg og er en del lavere enn oksene. Halen måler cirka 65–70 cm. Begge kjønn bærer horn, men oksens horn er en del lengre og tykkere enn kuas. Horna måler typisk 60–75 cm, avhengig av kjønn, men fastlandsoksene kan ha horn som måler opptil 87 cm.

Pelsen er varierende brun, og oksene blir mørkere enn kuene. Oksene på øyene blir nærmest brunsorte, mens fastlandsoksen varierer mellom nøttebrun og mørkere sjokoladebrun. Lysest brun blir borneokua, mens de to andre kuene blir mer rødbrune. Alle har lange «hvite sokker» på lemmene og en svært karakteristisk, større hvitt akterspeil, som kommer mest til uttrykk hos oksene.

Habitatet varierer, fra tett skog og bambusjungel, til tropisk lavlandsskog, strandskog, sump, monsunskog, tropisk regnskog med åpne klaringer, og gressletter med videre.

Atferden varierer noe med underarten. Javabanteng lever i grupper på 2–40 dyr, ledet av en voksen okse. Eldre okser lever gjerne sammen med 2–3 andre tilsvarende okser. Borneobanteng lever enten solitært eller i små grupper, på opp til åtte individer. Bestanden på Borneo teller trolig færre enn 300 dyr. Burmabanteng lever i grupper på 8–15 dyr, ledet av en voksen okse. Grupper på opp mot 40–50 individer er imidlertid blitt observert. Eldre okser lever enten solitært eller sammen med 2–3 andre tilsvarende okser.

Kosten  består i hovedsak av ulike sorter gress, lauv og skudd, på Borneo også urter og frukt, noen steder også ulike sorter starr.

 Inndeling 
Inndelingen følger i hovedsak Bovids of the World.

 Bovidae, kvegfamilien
 Bovinae, oksedyr
 Bovini
 Pseudorygina 
 Bubalina
 Bovina
 Syncerus, afrikanske bøfler
 Bos, villkveg
 B. primigenius, urokse
 B. mutus, jak
 B. bison, bison
 B. bonasus, visent
 B. javanicus, banteng
 B. j. javanicus (nominatformen), javabanteng (Java og Bali)
 B. j. lowi, borneobanteng (Borneo)
 B. j. birmanicus, burmabanteng (Indokina)
 B. gaurus, gaur
 B. sauveli, kouprey
 Antilopinae, antiloper

Referanser

José R. Castelló (2016) Princeton Field Guides – Bovids of the World: antelopes, gazelles, cattle, goats, sheep, and relatives (Vol 104). s. 630–635. Princeton University Press, Princeton and Oxford 2016. ISBN 978-0-691-16717-6

Gray, T.N.E. & Groenenberg, M. 2024. Bos javanicus. The IUCN Red List of Threatened Species 2024: e.T2888A256426742. https://dx.doi.org/10.2305/IUCN.UK.2024-2.RLTS.T2888A256426742.en. Accessed on 23 January 2025.

Zurano, J. P., Magalhães, F. M., Asato, A. E., Silva, G., Bidau, C. J., Mesquita, D. O., & Costa, G. C. (2019). Cetartiodactyla: updating a time-calibrated molecular phylogeny. Molecular phylogenetics and evolution, 133, 256-262. doi: 10.1016/j.ympev.2018.12.015

 Eksterne lenker 


Kategori:Kvegdyr